Maandagaand: 9 Oktober 2017 - Weather Forecasting for South Africa
Maandagaand: 9 Oktober 2017
Goeie naand almal: Hallo Kenya: Mostly fine over the central and eastern parts with overcast patches in the south-west and a few heavy thundershowers..
USA: Nate is now gone with the wind.. still a trail of moisture with a few showers and thunderstorms, see all red areas where there are either showers or storms…
JHB het (een deel) het binne die bestek van plus minus 38 minute 36.6mm gekry, dit is baie reën in ‘n kort tydperk, ek het hier in die noorde van PTA maar sowat 1mm gekry, net genoeg om gelyk te breek met my totale reën van Oktober 2016. Enige verdere reën hier by my dan het ek sowat 10mm nodig om my 40 jaar gemiddelde reën te oortref met nog 21 dae om te gaan na die einde van die maand…. Santon met 31.4mm sover doen ook nie sleg nie en dan sien ek ook 30mm Delmas se kant toe. Springs se 2 stasies wys 12 en 6mm maar ek dink daar kan nog reën val. Ek het ook berig ontvang dat daar hael in die storm was maar ek het nie grootte gesien nie, of verneem nie. Die totale bly klim in die Groblersdal en Marblehall streek met stasies wat nog steeds reën wys kort voor 6nm. Van die foto lei ek af dat daar ‘n baie sterk storm oor Messina ontwikkel het, maar die stasie net suid van die dorp wys nog net 1.2mm… ek dink nader aan die grens kan dit baie meer wees en as ek kyk na die kleur van die toppe van die storms kan daar verseker hael voorkom oor dele.
Ek is ook bly om te sien dit reën by Beaufort-wes tot by Buffelsfontein, wel nou net sowat 3-4mm by BW maar Buffelsfontein staan nou op 12.4mm en dit reën nog aan en af. Oos-Londen se kant toe ook lekker nat met ;’n syfer van 29.8mm. Dit het ook lekker gereën in die George gebied asook Swellendam.. PE presteer nie heeltemal op wat ek verwag het nie en in meeste gevalle 1-3mm (het teen die tyd heelwat meer verwag.) Durban staan op 7mm en Margate se kant toe is dit 14.8mm Pietermaritzburg staan op 11 en 15mm met nog steeds reën teen 6 nm, Eshowe wys 20.2mm en net wes van die streek 25.4mm, sommer net lekker nat.. Meeste stasies oor die hoëveld wys tussen 7-10mm en ook 4.4mm by die ou lughawe by Nelspruit..
Ongeag of jy nou net 10mm gekry het sover die maand, is dit in meeste gevalle beter as 2016 se reën en soos ek reeds genoem het daar is nog 21 dae oor vir Oktober… Om al die reën te kry voor Oom Kruger se verjaardag is regtig bonus reën… Net jammer mens kan nie die reën Kaap toe stuur nie…..